Herr Trash võttis oma arvamusvestmikus nädalaid paar tagasi lühidalt kokku "Dirt Road To Psychedelia" (autoriks Scott Conn) nimelise dokumentaali, mille sisu kui pealkiri tundusid piisavalt räpased ja huvipakkuvad, et ka ise tollele küüned taha ajada ja ära vaadata. Räägitud lugu, 60-ndate alguse Texases, Austinis pead kergitanud psühhedeelia kogukonnast, oli südamlik ning ootuspäraselt kaasakiskuv. Norida võiks mingil määral teostuse kallal, kuid las ta olla, võib-olla sobibki taoline amatöörlik režii siinkohal kõige paremini.